Във връзка с внесено уведомление с вх. № *ОВОС-1168/02.06.2021г. и становище на БД ИБР Пловдив с изх. № ПУ-01-612(1)/09.07.2021г. за инвестиционно предложение (ИП): „Производство на електроенергия от ВЕИ-ФЕЦ след промяна предназначени на земеделска земя“, в поземлен имот с идентификатор 67903.80.52, с. Соколица, общ. Карлово, обл. Пловдив, с площ 7 999 кв.м., с възложител: „ЕЛЕКТРИК КОНСТРЪКШЪН“ ЕООД,* и на основание чл. 5, ал. 1 от Наредбата за условията и реда за извършване на оценка на въздействието върху околната среда (Наредбата за ОВОС), и в изпълнение разпоредбата на чл. 5, ал. 2 от Наредбата за ОВОС, Регионална инспекция по околна среда и водите – Пловдив (РИОСВ-Пловдив) информира за следното:

**І. Относно приложимата процедура по реда на глава шеста на Закона за опазване на околната среда (ЗООС)**

Инвестиционното предложение предвижда промяна предназначение на земеделска земя за изграждане на фотоволтаична инсталация за производство на електроенергия и изграждане на сондажен кладенец с дълбочина до 10м. Така заявеното ИП попада в обхвата на т. 3, буква „а“ от приложение № 2 от Закона за опазване на околната среда /ЗООС/ и на основание чл. 93, ал. 1, т. 1 от същия закон подлежи на преценяване на необходимостта от извършване на ОВОС.

 **ІІ. Относно приложимата процедура по реда на чл. 31 от Закона за биологичното разнообразие (ЗБР)**

Въз основа на представената информация и на основание чл.31 от ЗБР и чл.2, ал.1, т.1 от Наредбата по ОС в хода на процедурата по ОВОС ще бъде извършена и преценка за вероятната степен на отрицателно въздействие на инвестиционното предложение върху предмета и целите на опазване на най-близката защитена зона от Европейската екологична мрежа „НАТУРА 2000“ – BG0000429 „Река Стряма“.

Копие на писмото е изпратено до Община Карлово и Кметство с. Соколица

Отговорено от РИОСВ-Пловдив на 15.07.2021г.